Diari Oficial de la Generalitat Valenciana


Sumari del DOGV 5453, del 19-02-2007 (2007/998)

Bases específiques per a la selecció de les places d'arquitecte tècnic incloses a l'oferta d'ocupació pública de l'Ajuntament de Tavernes de la Valldigna.
----------------------------------------------------------------------------------------------------------------------------------------------------------

### Dades del document

Número de DOGV
:   5453

Data del DOGV
:   19-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/998


Data del document
:   17-01-2007

Organisme emissor
:   Ajuntament de Tavernes de la Valldigna

Tipus de document
:   Convocatòria

Descriptors 

:   * Tavernes de la Valldigna
    * administració local
    * professió de l'urbanisme
    * concurs administratiu

Mitjançant el present anunci, es fa saber a totes les persones interessades, que pel Decret de la Regidoria Delegació d'Urbanisme, Personal, Foment Local i Administració, de data 17 de gener de 2007, s'han aprovat les bases que literalment es transcriuen a continuació:
Primera. Objecte
Les presents bases tenen per objecte desenvolupar les previsions fetes a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna.
Principalment, aquestes bases específiques, tenen per objecte regir el procés de selecció de les places d'arquitecte tècnic incloses en l'oferta d'ocupació pública de l'ajuntament, les quals es detallen a continuació:
Denominació: arquitecte tècnic.
Naturalesa: funcionari.
Grup: B segons article 25 de la Llei 30/1984.
Escala: administració especial.
Subescala: tècnica.
Classe: mitjana.
Categoria: -
Nombre de vacants: una, més les vacants o increments que s'hi puguen produir fins a la finalització del procés selectiu.
Torn: lliure.
Procediment de selecció: concurs oposició.
Segona. Legislació aplicable
En tot allò no previst en les bases, es aplicable el que s'estableix a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions esmentades a les referides bases.
Tercera. Requisits dels aspirants
Els aspirants han de tenir els següents requisits:
- Estar en possessió del títol d'arquitecte tècnic o equivalent, o haver complit les condicions per a obtindre'l en la data en què acabe el termini de presentació d'instàncies. En tot cas, l'equivalència l'haurà d'aportar l'aspirant mitjançant un certificat expedit a este efecte per l'administració competent en cada cas.
- Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la Funció Pública dels nacionals dels altres estats membres de la Unió Europea, tindre la nacionalitat d'un país membre de la Unió Europea o la de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, s'aplique a la lliure circulació de treballadors en els termes en què esta es troba definida en el tractat constitutiu de la Unió Europea.
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.
- No haver sigut separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques.
Quarta. Instància d'admissió a les proves selectives
Qui vulga participar en les corresponents proves d'accés, haurà de sol·licitar-ho mitjançant la instància corresponent, a la qual adjuntarà, si fa el cas, el justificant acreditatiu d'haver efectuat el pagament dels drets d'examen, de conformitat amb l'ordenança fiscal vigent reguladora de la taxa per a la realització de proves selectives d'accés a la funció pública en aquest ajuntament.
Cinquena. Proves selectives
5.1 Torn lliure:
El procés selectiu constarà de dues fases: oposició i concurs
5.1.1 Fase d'oposició:
Primer exercici (teòric). De caràcter obligatori i eliminatori.
Consistirà en la realització d'una prova de coneixements referida als continguts del programa del temari de les presents bases, a través d'un qüestionari de 75 preguntes. Del programa de temes comuns sols es formularan, com a màxim, una quinta part de les preguntes d'aquest exercici (màxim 15 preguntes).
El tribunal fixarà, amb prou antelació, la duració de la prova que no podrà ser inferior a 80 minuts.
Este exercici adoptarà la forma de test amb quatre respostes alternatives, una de les quals només serà correcta.
Este exercici es puntuarà de 0 a 10 punts, i caldrà obtindre un mínim de 5 punts per a superar-lo.
Les contestacions errònies es valoraran negativament amb una penalització equivalent a un terç del valor de cada contestació correcta.
Les respostes en blanc no penalitzaran.
Segon exercici (pràctic). De caràcter obligatori i eliminatori.
Consistirà en resoldre en un temps màxim de quatre hores, un o diversos supòsits pràctics referits a les matèries específiques del temari. Aquest exercici serà fixat pel tribunal immediatament abans de realitzar-se l'exercici.
Si així ho estima lliurement el tribunal qualificador a la vista de les característiques de l'exercici proposat, els aspirants podran servir-se en esta prova dels textos legals, comentaris doctrinals o llibres de consulta o altres publicacions que puguen utilitzar normalment en l'exercici del seu treball.
La resolució d'aquest exercici es farà en suport informàtic. No es valorarà cap exercici si no està resolt en suport informàtic.
La qualificació d'aquest exercici serà de 0 a 20 punts, i caldrà obtenir-ne un mínim de 10 per a superar-lo.
Tercer exercici (valencià). De caràcter obligatori i no eliminatori.
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.
Este exercici es qualificarà de 0 a 10 punts.
La duració l'establirà el tribunal en vista de la dificultat de l'exercici proposat; la dificultat s'adequarà a la categoria de la plaça convocada.
5.1.2 Fase de concurs:
Una vegada acabada la fase d'oposició, tindrà lloc la valoració de la fase de concurs entre aquells aspirants que hagen superat la fase d'oposició.
Els mèrits que es valoren en la fase de concurs són els següents: antiguitat/experiència, titulacions superiors, coneixements de valencià i cursos realitzats en relació amb les tasques pròpies de la plaça convocada.
a) Antiguitat/experiència: s'entén per esta la prestació de serveis professionals com a funcionari o contractat laboral, en places d'arquitecte tècnic en este ajuntament o en un altre.
b) Titulacions: es valorarà estar en possessió de les titulacions de diplomat, llicenciat o doctor en arquitectura; enginyeria industrial; enginyeria de camins, canals i ports; enginyeria de materials.
c) Coneixements de valencià: únicament seran avaluables els certificats expedits per la Junta Qualificadora de Coneixements de Valencià.
d) Cursos: es valorarà l'assistència i/o aprofitament a cursos amb certificat acreditatiu exprés, sempre que tinguen una relació estreta amb les activitats, coneixements i/o experiència pròpies de la plaça convocada, i estiga reflectida de manera expressa la seua duració en hores lectives.Acreditacions: per a l'escaient valoració dels mèrits referits hauran d'acreditar-se en la forma que a continuació es detalla:
a) Antiguitat/experiència: mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.
b) Titulacions superiors: mitjançant l'aportació d'original o còpia degudament compulsada del títol expedit per l'organisme públic competent.
c) Coneixements de valencià: mitjançant l'aportació de l'original o còpia degudament compulsada del títol expedit per la Junta Qualificadora de Coneixements de Valencià o, si fa el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.
d) Cursos: la realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei Orgànica 8/1985, de 13 de juliol, Reguladora del Dret a l'Educació, quan hagen sigut homologats pels instituts o escoles oficials de formació de funcionaris o per la universitat. No es podran valorar ni es tindran en compte aquells cursos en què no s'expresse la duració en hores lectives.
Sisena. Programa de temes
A) Matèries comunes:
Tema 1. La Constitució espanyola de 1978. Característiques. Estructura. Drets i deures fonamentals dels espanyols. La reforma constitucional. El Defensor del Poble.
Tema 2. La corona. Les Corts Generals.
Tema 3. El Govern i l'administració.
Tema 4. L'organització territorial de l'Estat en la Constitució espanyola: les comunitats autònomes. L'administració local.
Tema 5. La Comunitat Valenciana. El seu estatut d'autonomia. Estructura. Institucions d'autogovern. L'administració local en l'estatut. Procediment de reforma.
Tema 6. Sotmetiment de l'administració a la llei i al dret. Fonts del dret: especial referència a la llei i als reglaments. La potestat reglamentària en l'esfera local; ordenances, reglaments i bans.
Tema 7. L'acte administratiu: classes i elements. Eficàcia (executivitat i executorietat), Validesa (nul·litat, anul·labilitat, irregularitat). Revisió dels actes administratius. El procediment administratiu. Fases. Iniciació. Instrucció. Terminació.
Tema 8. Principis generals de la contractació administrativa local. Règim jurídic dels béns de domini públic i dels béns patrimonials. Serveis públics locals: formes de gestió.
Tema 9. Règim local espanyol. Principis constitucionals. La província en el règim local. Organització provincial. Competències.
Tema 10. El municipi. El terme municipal. La població. L'empadronament. Organització municipal. Competències.
Tema 11. Personal al servei de les entitats locals. Organització. Drets, deures i incompatibilitats. Règim disciplinari.
Tema 12. Hisendes locals. Classificació d'ingressos.
B) Matèries específiques:
Tema 13. El projecte d'obres públiques: tipus, continguts mínims documentals segons la legislació vigent.
Tema 14. El projecte d'obres d'edificació pública: tipus. El pla d'obra. Optimització i camins crítics, rendiments, diagrames de Gannt, sistemes PERT i altres condicions significatives sobre este.
Tema 15. Documents annexos a la memòria descriptiva i constructiva del projecte d'edificació pública. La classificació de les obres. La classificació del contractista. La revisió de preus. L'acta de replantejament del projecte. Documentació gràfica.
Tema 16. El pressupost del projecte d'obres d'edificació pública. Els plecs de condicions. Estat de mesuraments i pressupost. La modificació d'un projecte.
Tema 17. Les obres públiques en general. Actuacions. Organització tècnica i legal. Procediment tècnic administratiu general.
Tema 18. La direcció d'obra: estructura orgànica funcional, acta de comprovació de replantejament. El mesurament en les obres. Obres defectuoses. Preu contradictoris, revisió de preus i les certificacions d'obra. L'acta de recepció. La garantia de les obres.
Tema 19. La seguretat i salut en els projectes i obres. Normativa. Organització tècnic legal. Objecte. Continguts. Casuística. Documents i procediment tècnic i administratiu.
Tema 20. La prevenció de riscos laborals. Normativa. Estructura orgànica i funcional. Objecte. La programació general de la prevenció.
Tema 21. El projecte de serveis: tipus, estructura i continguts documentals. La classificació del contractista. La revisió de preu. El règim sancionador. Control i certificació.
Tema 22. Control de qualitat de l'edificació. Generalitats. Control d'obres, fonaments, estructures, tancaments, cobertes, instal·lacions i acabats. Normativa.
Tema 23. Extinció del contracte d'obres. Causes i efectes d'estos. Especial referència a l'incompliment del contractista. Recepció i liquidació de les obres.
Tema 24. Codi tècnic de l'edificació. Disposicions generals, àmbit d'aplicació i contingut. Documents reconeguts. Condicions tècniques i administratives.
Tema 25. Normes d'habitabilitat i disseny de les vivendes en l'àmbit de la Comunitat Valenciana. Normes de qualitat aplicables a les vivendes de protecció oficial. Cèdula d'habitabilitat: procediment d'expedició.
Tema 26. El manteniment de l'edificació pública. Característiques i metodologia en general.
Tema 27. Les tasques de manteniment en estructures, tancaments, obra i fusteria en general, cobertes fatxades, baixants i instal·lacions. Casuística i actuacions.
Tema 28. Humitats en l'edificació. Causes més usuals. Solucions.
Tema 29. Descripció de clavills i fissures més usuals en l'edificació. Causes i solucions.
Tema 30. Ruïnes. Classes. Mesures preventives. Causes més usuals. Apuntalaments en edificis en ruïna: classes. Recomanacions.
Tema 31. Projectes de derrocament, informes, apuntalaments per a edificacions ruïnoses, classes i recomanacions. Demolicions. Execució. Mesures de protecció.
Tema 32. Moviments de terra. Desmuntatges. Terraplens. Buidatges. Excavacions. Execució i control.
Tema 33. Fonamentacions aïllades, corregudes i lloses. Fonamentacions especials. Execució i control.
Tema 34. Estructures. Obres de formigó armat. Materials, execució, mesura i control.
Tema 35. Cobertes planes i inclinades. Impermeabilitzacions. Execució, mesura i control.
Tema 36. Fàbrica de rajoles. Murs. Suports. Arcs. Aparells.
Tema 37. Paviments, revestiments i xapats. Elements, materials, execució, control i mesures.
Tema 38. Instal·lacions de llanterneria i sanejament en edificacions. Materials. Normativa existent. Materials, traçats i seccions.
Tema 39. Instal·lacions de seguretat. Protecció contra incendis i intrusió. Tipus i sistemes. La regulació automàtica.
Tema 40. Fustes en la construcció. Fusteria d'armar i de taller. Manteniment. Causes més usuals de deteriorament. Punts de major debilitat. Tractaments.
Tema 41. Tancaments envidrats. Vidres, varietats i característiques. Comportaments davant de la humitat, la temperatura i el soroll.
Tema 42. Obres d'urbanització: consideracions sobre l'execució, inspecció i control. Cadències d'execució i programes de control.
Tema 43. Obres d'urbanització: activitats bàsiques de les obres d'urbanització: comprovació del replantejament. Moviment de terres i formació de l'esplanada.
Tema 44. Obres d'urbanització: la construcció del clavegueram i dels encreuaments de calçades.
Tema 45. Obres d'urbanització: la subbase granular. Rastells, encintats i rigoles.
Tema 46. Obres d'urbanització: pavimentació. Acabats, senyalització i jardineria
Tema 47. El Cicle Integral de l'Aigua: La xarxa general d'aigua potable, la xarxa general de clavegueram, la depuració i abocament: Sistemes, normatives i criteris de manteniment.
Tema 48. Normativa d'accessibilitat arquitectònica en projectes i obres d'edificació pública a la Comunitat Valenciana.
Tema 49. Codi tècnic de l'edificació. Exigències bàsiques. Condicions de protecció contra incendis dels edificis.
Tema 50. Ordenació estructural segons la Llei Urbanística Valenciana (LUV). Concepte i determinacions.
Tema 51. La LUV. El Pla General d'Ordenació Urbana. Documentació i tramitació.
Tema 52. El valor urbanístic. El valor cadastral. Mètodes de valoració. El valor cadastral: Procediment de fixació. La ponència de valors. Normativa tècnica de valoració. Valoració de cultius, plantacions i altres indemnitzacions.
Tema 53. La cèdula d'urbanització. El projecte d'urbanització segons la LUV.
Tema 54. El sòl urbanitzable i la seua programació. El programa. Gestió directa i indirecta. Contingut. L'urbanitzador. Tramitació. La gestió d'actuacions aïllades.
Tema 55. La pràctica de la reparcel·lació. Concepte. Sistemàtica. Documentació i tramitació.
Tema 56. Intervenció administrativa en l'edificació i l'ús del sòl. Actes subjectes a llicència. Competència i procediment per a la concessió de llicències urbanístiques. Especial referència a la subrogació i la concessió de llicències per silenci administratiu positiu.
Tema 57. Deure urbanístic de conservació. Ordes d'execució: límits. Registre Municipal de Solars i Edificis a rehabilitar.
Tema 58. Estudi geotècnic. Concepte general. Activitats de camp.
Tema 59. Evolució històrica del nucli urbà de Tavernes de la Valldigna. Tipologies d'edificació.
Tema 60. Tavernes de la Valldigna. Planejament vigent i sectors.
Tavernes de la Valldigna, 17 de gener de 2007.- El cap de l'Activitat 04 de Recursos Humans i Gestió de Personal: Valentín Vercher Manclús.